b'\n_START_ARTICLE_\nCitro\xc3\xabn Xantia\n_START_SECTION_\nSportas\n_START_PARAGRAPH_\n1993 metais, lenktynininkas Jean Luc Pailler ir Citro\xc3\xabn suk\xc5\xabr\xc4\x97 Xantia Turbo 4\xc3\x974. \xc5\xa0is modelis pakeit\xc4\x97 BX Turbo 4\xc3\x974, kuris buvo ver\xc5\xbelus Europos ir Pranc\xc5\xabzijos ralio kroso \xc4\x8dempionatuose. Nauj\xc4\x85j\xc4\xaf automobil\xc4\xaf Jean Luc vairavo iki 2000 metais. 1993 metais, su Xantia, jis laim\xc4\x97jo Europos \xc4\x8dempionat\xc4\x85 ir tris kartus tapo pranc\xc5\xabzijos \xc4\x8dempionu (1993, 1994 ir 1995 metais), v\xc4\x97liau laim\xc4\x97jo daugiau lenktyni\xc5\xb3._NEWLINE__NEWLINE_Prad\xc5\xbeioje balta Xantia buvo perda\xc5\xbeyta ry\xc5\xa1kiai raudonai. Variklis buvo pritaikytas i\xc5\xa1 Citro\xc3\xabn BX, 1905\xc2\xa0cm\xc2\xb3 16V Turbo, 550 AG. 1997 metais galia padidinta iki 650 AG. 1999 metais galia padidinta beveik iki 700 AG. Iki to laiko darbinis t\xc5\xabris padid\xc4\x97jo iki 1998\xc2\xa0cm\xc2\xb3. 1999\xc2\xa0m. buvo perda\xc5\xbeyta geltona ir m\xc4\x97lyna spalvomis._NEWLINE__NEWLINE_Laikui b\xc4\x97gant keit\xc4\x97si ne tik variklis, bet ir i\xc5\xa1or\xc4\x97. K\xc4\x97bulas tapo vis platesnis ir platesnis. Hidropneumatin\xc4\x97s pakabos elementai buvo pagaminti specialioje Citro\xc3\xabn gamykloje._NEWLINE__NEWLINE_Pagrindiniai pakeitimai buvo atlikti 1995 metais. Automobilis pasikeit\xc4\x97 i\xc5\xa1ori\xc5\xa1kai ir palengv\xc4\x97jo 50\xc2\xa0kg. Tai buvo didelis pasiekimas, atsi\xc5\xbevelgiant \xc4\xaf tai, kad darbinis t\xc5\xabris padid\xc4\x97jo iki 1998\xc2\xa0cm\xc2\xb3, kuris buvo sunkesnis u\xc5\xbe buvus\xc4\xaf 1905\xc2\xa0cm\xc2\xb3. Taip pat buvo pakeista pakaba ir hidropneumatin\xc4\x97 sistema. Tam, kad suma\xc5\xbeinti mas\xc4\x99 i\xc5\xa1imtas auk\xc5\xa1to sl\xc4\x97gio siurblys, akumuliatorius ir hidraulin\xc4\x97s sistemos rezervuaras._NEWLINE__NEWLINE_Prie\xc5\xa1 var\xc5\xbeybas automobilio hidraulin\xc4\x97 sistema buvo prijungiama prie i\xc5\xa1orinio siurblio ir tokiu b\xc5\xabdu buvo sukuriamas reikiamas sl\xc4\x97gis sistemoje. Visos sferos tur\xc4\x97jo special\xc5\xb3 ry\xc5\xa1\xc4\xaf vir\xc5\xa1uje, tam kad b\xc5\xabt\xc5\xb3 reguliuojamas duj\xc5\xb3 sl\xc4\x97gis sferose. Vairo mechanizmui, su stiprintuvu, buvo \xc4\xafmontuotas ma\xc5\xbeas auk\xc5\xa1to sl\xc4\x97gio siurblys._NEWLINE_1999 metais, ralio kroso trasoje atsirado dar viena Xantia vairuojama Gilles Stievenart.'